Mundus Russicus

Opus fundatum Mundi Russici (Russice Фонд Русский мир / Fond Russkij mir) est organizatio Russica ad culturam et linguam Russicas in toto orbe terrarum vulgandas dicata.

 Quando et quare condita sit 
Vladimirus Putin Russorum praeses rem die 21 Iunii 2007 istum apparatum culturalem-politicum instituit atque constituit."Decretum praesidentis de opere fundato erigendo." In initio res ad tempus usque ad annum 2015 maneret, cuius continuatio postea una cum novis pecuniarum disponendarum fontibus (rubelorum millionibus DCCL) proposita est.Das Ministerium für Bildung und Wissenschaft braucht Geld für die Russische Welt. Apud Kommersant, 24.6.2015. Fundationem hodie alunt et ministerium de rebus externis Russicum et ministerium de educatione et scientiis. Tamem pars pecuniaria haud neglegenda a privatis offertur. Opus fundatum moderatur politologus Venceslaus Nikonov. Praesidio intersunt multi Russi illustres velut metropolita Hilarion Alfeev et Musei Solitarii rector Michail Piotrovski.secundum statum anni 2018.

 Actiones 
Fundatio haec rete centrorum Russicorum (praesertim) in Europa Asiaque netum colit. Stationes singulae scilicet in urbibus maioribus inveniuntur, ubi aditus ad litteras Russicas, periodica, libros definitivos, discos sonantes, pelliculas institutorias datur. Insuper varia spectacula (e.g. septimanae themati speciali dedicatae, congressus, seminaria, expositiones) habentur.

Quibus in locis laboretur
In Germania centrum Russicum tam Norimbergae quam Dresdae reperitur. Functionarii una cum consociatione Bundesverband Deutscher West-Ost-Gesellschaften autoraedas longas nomine RussoMobil mittunt ad scholas."Webpräsenz des RussoMobil."
In Austria similia universitatibus Salisburgensi (anno 2015) et Oenipontanae (anno 2011) inserta sunt.Putin-Stiftung: Grüne kritisieren Russlandzentren der Unis Innsbruck und Salzburg, Der Standard, 11.5.2017.
Ecce aliae terrae ubi Russi visiones suas culturales spargunt: Armenia, Atropatene, Belgium, Bulgaria, Res publica popularis Sinarum, Corea Septemtrionalis, Corea meridiana, Cuba, Estonia, Finnia, Civitates Foederatae Americae, Graecia, Hungaria, Israël, Iaponia, Kazachstania, Nederlandia, Kyrgyzstania, Lettonia, Lituania, Moldavia, Mongolia, Polonia, Romania, Britanniarum regnum, Serbia, Slovacia, Tadzikistania, Turcia, Ucraina, Vietnamia.
In Russia ipse Moscoviae ad Universitatem populorum amicorum fax Mundi Russici in altum tollitur.

Fundamentum philosophicum
Ideologice proposita culturalia de Mundo Russico volunt, ne momentum magnum Russicum in terris Unionis Sovieticae pristinae interrumpatur. Identitas Slavorum orientalium omnium tempore Russiae Kioviensis plus minusve mystice quaeritur - et a nonnullis invenitur.Ulrich Schmid, Russki Mir. Apud dekoder.org. Cui contradixit philosophus Belorussicus Inguarus Babkou anno 2022, reducens ideas de Mundo Russico ad privilegium terrarum finitimarum invadandarum.Von Fischen und Menschen. Apud: decoder.org, 17.3.2022.

Sine dubio in his cunctis currentes non occidentales, non liberales, neoimperiales uniuntur."Russkij Mir": Literarische Genealogie eines folgenreichen Konzepts. Russland-Analysen/289, 30.1.2015. Ecclesia Orthodoxa Russica quoque partes magnas agit, quo secessio ab Europa Occidentali depravata (quae dicitur) porro firmetur. Russia quasi sine timore in via propria procedat. Nonnumquam terminus simpliciter adhibetur, ut admiratio politicae tyrannicae Vladimiri Putin (putinismi) designetur. 

Anno 2006 Putin ipse artifices exhortatus est, ut sub vexillo Mundi Russici navigarent. Ideologiam panrussicam locupletaverunt etiam philosophi Vladimirus Solovjov, Nicolaus Berdjajev, Ioannes Iljin et Nicolaus Danilevski.Irina Scherbakowa et Karl Schlögel, ''Der Russland-Reflex: Einsichten in eine Beziehungskrise.' (Edition Körber, 2015), ISBN 978-3-89684-492-7. Nimirum terminus de Mundo Russico quater in constitutione Rei publicae popularis Donetskensis inveniri potest.

Propaganda

 Nexus externi 
 Situs proprius (interim aditus vetatur)
Promotio in Ucraina
Actiones russomobiles

 Notae 

Categoria:Cultura Russiae
Categoria:Constituta 2007
Categoria:Opera fundata
Categoria:Politica linguistica
Categoria:Societas hominum
Categoria:Societates linguisticae